Wegkruipertjie - Wikipedia
Drie kinders speel wegkruipertjie in 'n woud.
Kinders speel wegkruipertjie.
Wegkruipertjie is 'n speletjie waar iemand wegkruip en die ander na die persoon soek.
3 Variasies op die spel
Benodigdhede[wysig | wysig bron]
'n Area waar daar verskeie wegkruipplekke is soos byvoorbeeld:
in die implemente skuur op 'n plaas.
Die spel moet perke hê waar mense kan wegkruip, byvoorbeeld "enige plek binne die huis" of aan hierdie kant van die pad, ens.
'n Plek word aangewys waar die persoon wat aan is gaan wag terwyl die ander wegkruip. Hierdie plek word die blok genoem.
Die persoon wat aan is moet by die blok staan met toe oë en gewoonlik in 'n bepaalde rigting kyk en dan hardop tel tot by 50 terwyl die ander wegkruip.
Daarna moet hy hardop skree "Ek kom!" en dan begin hy rondloop en soek na die wegkruipers.
As iemand gevind word moet die persoon wat aan is hardop sê "Ek sien jou Dawie" (as die ander speler se naam Dawie is...). Dawie is dan gevind.
Variasies op die spel[wysig | wysig bron]
Julle kan op die volgende reëls ooreenkom voor die spel of voor 'n volgende rondte begin:
As iemand gevind word, moet die persoon wat aan is seker maak die ander persoon weet hy is gevind (sê hardop "Ek sien jou (naam)!"), en dan hardloop hulle twee resies om eerste by die blok te kom. Dit maak die spel baie meer kompeterend, maar is net geskik vir groter spelers en in 'n omgewing waar resies hardloop veilig is!
As die persoon wat aan is dan eerste by die blok kom, sê hy hard "Blok vir Dawie!" (as sy naam Dawie is) en dan is Dawie geblok.
As die persoon wat weggekruip het egter eerste daar kom, sê hy hard "Blok myself!" en hy is dan veilig.
Meer as een persoon kan gelyktydig aan wees as daar baie spelers en baie wegkruipplek is. Hulle kan dan saamwerk om te soek. Die een wat 'n ander speler kry moet hom egter gaan blok om te keer dat een van die aan-spelers by die blok bly staan terwyl die ander een alleen soek. Dit maak die spel vinniger.
As julle in 'n klein spasie met min wegkruipplek speel, kan julle die persoon wat aan is blinddoek.
Met baie spelers kan die rondte ophou na 'n bepaalde tyd veral as party spelers regtig goed wegkruip! Dan word daar gesê "kom maar uit!" en dan is almal verbaas om te sien waar die spelers weggekruip het.
Met beperkte spasie kan elke speler 'n item kry om weg te steek, en dan hoef hulle nie self weg te kruip nie.